શીર્ષક: રામમંદિર ભૂમિપૂજન : 'મિટાવવાના પ્રયાસો થયા પણ રામ આપણાં મનમાં વસે છે', નરેન્દ્ર મોદીનું સંબોધન\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
વડા પ્રધાન નરેન્દ્ર મોદીએ આ પ્રસંગે સંબોધન કર્યું હતું.

તેમણે કહ્યું, "આજે આ જયઘોષ શ્રીરામની નગરીમાં જ નહીં, આની ગૂંજ વિશ્વભરમાં સંભળાય છે."

"દેશ અને વિશ્વના કરોડો-કરોડો રામભક્તોને કોટી-કોટી અભિનંદન પાઠવું છું."

"મારું સદ્ભાગ્ય છે કે મને આ ઐતિહાસિક કામ કરવાનો મોકો મળ્યો અને હું આભાર માનું છું. ભારત સરયૂના કિનારે આજે એક સ્વર્ણિમ અધ્યાય રચી રહ્યો છે."

"આજે સંપૂર્ણ ભારત રામમય છે, લોકોનું વર્ષો જૂનું સ્વપ્ન પૂર્ણ થઈ રહ્યું છે."

"વર્ષો સુધી ટૅન્ટમાં રહેલા રામલલા માટે હવે ભવ્ય મંદિર બનવા જઈ રહ્યું છે."

વડા પ્રધાન નરેન્દ્ર મોદીએ કહ્યું, "આઝાદી આંદોલન વખતે અનેક પેઢીઓએ પોતાનું સર્વસ્વ સમર્પિત કરી દીધું હતું, ગુલામી વખતે એવો સમય, એવો ભૂ-ભાગ નહોતો જ્યાં આંદોલન ન થયાં હોય."

"15 ઑગસ્ટ એ બલિદાનની ભાવનાનું પ્રતીક છે. એ જ રીતે રામમંદિર માટે અનેક સદીઓ સુધી, અનેક પેઢીઓએ અખંડ પ્રયાસ કર્યા છે. આજનો આ દિવસ એ જ પ્રેમ, તપ અને સંકલ્પનું પ્રતીક છે. રામમંદિર માટેના આંદોલનમાં અર્પણ પણ હતું અને તર્પણ પણ હતું."

"જેમની તપસ્યા આ રામમંદિરના પાયામાં જોડાયેલી છે એ 130 કરોડ દેશવાસીઓને હું નમન કરું છું."

"આજની આ ઐતિહાસિક ઘડી યુગો સુધી ભારતની કીર્તિપતાકા લહેરાવતી રહેશે."

નરેન્દ્ર મોદીએ કહ્યું, "રામનું જીવન અને ચરિત્ર જ ગાંધીજીના રામરાજ્યનો હાર્દ છે."

વડા પ્રધાન નરેન્દ્ર મોદી, મુખ્ય મંત્રી યોગી આદિત્યનાથ, સંઘના વડા મોહન ભાગવત અને રાજ્યપાલ આનંદીબહેન પટેલ સહિતના મહેમાન પૂજામાં બેઠાં હતાં.

વડા પ્રધાન નરેન્દ્ર મોદી રામજન્મભૂમિ પહોંચ્યા બાદ રામલલાની મૂર્તિના દર્શન કરવા ગયા હતા. 

વડા પ્રધાને દર્શન બાદ મંદિરના પરિસરમાં છોડ રોપ્યો હતો.

ગુજરાતમાં ગાંધીનગરમાં સ્થિત ભાજપ કાર્યાલય ખાતે રામમંદિરની રંગોળી તૈયાર કરવામાં આવી હતી.

'કારસેવકોને ભૂલનારા રામદ્રોહી'

સમાચાર એજન્સી પીટીઆઈ અનુસાર શિવસેનાએ કહ્યું છે કે રામમંદિરના ભૂમિપૂજનમાં કારસેવકોના બલિદાનને ભૂલી જનારા 'રામદ્રોહી' હશે.

 આ અગાઉ ભૂમિપૂજન દરમિયાન શિવસેનાએ બાલ ઠાકરેનો જૂનો વીડિયો ટ્વીટ કર્યો હતો.

આ વીડિયો ક્લિપ શિવસેનાના સ્થાપક બાલ ઠાકરેના એક જૂના વીડિયોની છે.

આ વીડિયો ક્લિપમાં બાલ ઠાકરે કહી રહ્યા છે કે "બાબરી મસ્જિદનો ઢાંચો તોડી પાડીને શિવસેનાનો ઝંડો લગાવવો એ ગૌરવની વાત હતી. એમાં કોઈ શરમની વાત નથી."

"બાબરી મસ્જિદની નીચે રામનું જે મંદિર હતું, એ અમે ઉપર લાવ્યા."

મુખ્ય મંત્રી વિજય...